作者：周密
词牌/韵律：庆宫春・高阳台

paragraphs: 重叠云衣，微茫雁影，短篷稳载吴雪。
霜叶敲寒，风灯摇晕，棹歌人语呜咽。
拥衾呼酒，正百里、冰河乍合。
千山换色，一镜无尘，玉龙吹裂。
夜深醉踏长虹，表里空明，古今清绝。
高台在否，登临休赋，忍见旧时明月。
翠消香冷，怕空负、年芳轻别。
孤山春早，一树梅花，待君同折。